Маньчжура-Карэйскія горы

Маньчжура-Карэйскія горы — горная сістэма ва Усходняй Азіі, размешчана на паўночным усходзе Кітая, на поўначы КНДР і ў Прыморскім краі Расіі (усходнія адгор’і). Даўжыня больш за 1000 км. Пераважаюць вышыні 1000—2000 м, найбольшая 2750 м (вулкан Пэктусан). Складзены пераважна з гранітаў, сланцаў, базальтаў, вапнякоў. Плато і пласкагор’і, падзеленыя кароткімі хрыбтамі. Хваёвыя і шыракалістыя лясы, хмызнякі. Каля грабянёў кедравыя сланікі. Радовішчы каменнага вугалю, каляровых металаў.

 Літаратура 


Катэгорыя:Горныя сістэмы Азіі
Катэгорыя:Горы Кітая
Катэгорыя:Горы КНДР
Катэгорыя:Горныя хрыбты Прыморскага края